બધું પેમેન્ટ કરી દીધું હોવા છતાં તમને ઘરની ચાવી કેમ નથી મળી એ વિશે ચિંતા થતી હોય તો સમજી લેજો કે આવા સંજોગોમાં ધીરજ રાખવી જરૂરી છે. ઘરનું પઝેશન આપતાં પહેલાં ડેવલપરે ઘણી કાયદાકીય વિધિઓ અને ફૉર્માલિટી પાર પાડવાની હોય છે. જોકે મુંબઈ સુધરાઈનું ઑક્યુપેશન સર્ટિફિકેટ મળ્યાં પહેલાં જો તમે ઘરનું પઝેશન લેવાનો આગ્રહ રાખશો તો અનિયમિત પાણીપુરવઠો અને ઇલેક્ટ્રિક સપ્લાયથી ચલાવી લેવું પડશે અથવા તો એવું પણ બને કે તમારે પાણી કે વીજળીના પુરવઠા વિના ચલાવી લેવું પડે.